Selfyssingar buðu lægst í þakviðgerð á Grundaskóla Í vikunni voru opnuð tilboð í endurnýjun hluta þaks Grundaskóla á Akranesi sem verður ein af stærstu framkvæmdum Akraneskaupstaðar á þessu ári . Fimm tilboð bárust í verkið , það lægsta var frá byggingarfyrirtækinu Smíðandi ehf. á Selfossi upp á 14,772 milljónir kr . Næstlægsta boðið var frá Sjamma ehf. á Akranesi , örlítið hærra eða 14,968 millj . Þrjú tilboð voru af mjög svipaðri stærðargráðu , TH , arftaki Trésmiðju Þráins Gíslasonar , bauð 17,445 millj. , Trésmiðjan Akur 17,633 millj. og Trésmiðjan Bakki á Akranesi 17,668 milljónir . Að sögn Jóns Pálma Pálssonar hjá Framkvæmdastofu Akraneskaupstaðar verða tilboðin tekin fyrir og kynnt á fundi eftir helgi . Aðspurður sagði Jón Pálmi að við útboðið í Grundaskóla hafi verið byggt á gögnum sem gerð voru fyrir tveimur árum . Árferðið þá hefði verið ólíkt því sem nú er , aðrar viðmiðanir og því verið ákveðið að birta ekki uppreikning á kostnaðaráætlun . Það er einmitt breitt árferði nú sem væntanlega hefur orðið til þess að óánægju virðist gæta meðal byggingaraðila á Akranesi að opnu tilboði hafi verið beitt varðandi verkefnið í Grundaskóla . Jón Pálmi segir að verkið sé af þeirri stærðargráðu að það falli bæði undir reglur um opinber útboð og einnig innkaupareglur Akraneskaupstaðar . Þess vegna hafi þurft að bjóða það út . Í umræddu verki felst að skipt verður um þakjárn á hluta skólabyggingarinnar og þakpappa auk þakrenna , en ekki sé gert ráð fyrir að endurnýja þurfi timburklæðningu eða sperrur . Annað verk af svipaðri stærðargráðu er nú að fara í útboð á hjá Akraneskaupstað . Það er klæðning Bíóhallarinnar að utan .